钦定古今图书集成/明伦汇编/闺媛典/第123卷 > 陈正妻孙氏
## 钦定古今图书集成/明伦汇编/闺媛典/第123卷 > 陈正妻孙氏

按《高邮州志》：孙氏，小字文经，御史孙彦方女也。幼擅
文章经史，长适郡人陈正宋，陈造之十世孙。以进士
为行人，奉使海外，卒于途。文经励志孀居，课子文学。
后值兵乱，曰：“先公文集，乃传家至宝，不可失也。”于是
荷其集于背，携其子士雅避乱苏州。兵三至高邮，而
孙之去来者亦三。士雅幼聆母训，操行端庄，至明洪
武十三年，知州张举《士雅》孝廉，任山西汾州知州。